- Hindi News
- National
- पूरा अमला पहुंचा तेलमच्चो पुल, बड़े वाहनों को चंदनकियारी, चंद्रपुरा के रास्ते भेजा जा रहा है
पूरा अमला पहुंचा तेलमच्चो पुल, बड़े वाहनों को चंदनकियारी, चंद्रपुरा के रास्ते भेजा जा रहा है
बोकारो-धनबादकी लाइफ लाइन तेलमोच्चो पुल क्रेक हो गया है। ऐसा पुल के एक्सेंन्सन ज्वाइंट में दरार पड़ने के कारण हुआ है। इससे बोकारो-धनबाद मुख्य पथ का संपर्क टूट गया है। एनएच 32 पर स्थित तेलमच्चो पुल के पाया संख्या तीन में आई दरार के बाद किसी अनहोनी को देखते हुए रविवार रात से ही भारी वाहनों के गुजरने पर रोक लगा दी गई है। वहीं प्रशासन ने सोमवार सुबह से सवारी बस सहित भारी वाहनों के आवागमन पर पूर्ण प्रतिबंध लगा दिया है। अभी पुल पर बैरिकेडिंग लगा दिया गया है। एनएचएआई के अधिकृत रिपोर्ट आने और पुल की मरम्मत होने तक इस पुल से भारी वाहनों का आवागमन नहीं होगा। हल्के वाहनों को छोड़, बस, ट्रक, ट्रेलर, ट्रैक्टर के लिए चंदनकियारी अथवा चंद्रपुरा पुल से होकर गुजरने का आदेश जिला प्रशासन ने जारी कर दिया है। जिला प्रशासन ने यह निर्णय सुरक्षा कारणों को लेकर लिया है। एनएच 32 मुख्य पथ स्थित दामोदर नदी पर 1980-81 में उद्घाटन हुए इस तेलमोच्चो पुल के क्षतिग्रस्त होने के बाद आवागमन की भारी समस्या उत्पन्न हो गई है। उस वक्त तत्कालीन बिहार सरकार के मुख्यमंत्री जगन्नाथ मिश्रा और झारखंड आंदोलन के पुरोधा विनोद बिहारी महतो ने पुल का उद्घाटन किया था।
बोकारोधनबाद डीसी ने किया निरीक्षण
सोमवारकी सुबह तेलमोच्चो पुल का निरीक्षण बोकारो डीसी राय महिमापत रे धनबाद डीसी डोड्डे, एवं धनबाद एसपी मनोज रतन चौथे ने किया। क्रेक हुए पुल का निरीक्षण विधायक विरंची नारायण ने भी निरीक्षण किया। उनके साथ चास के प्रभारी एसडीओ मेनका सहित बाघमारा बीडीओ गिरिजानंद किस्कू, सीओ दीप्ति प्रियंका कुजूर एनएचआई के प्रोजेक्ट निदेशक सत्येन्द्र कुमार एवं पीडब्ल्यूडी के कार्यपालक अभियंता जितेन्द्र पासवान पूरी टीम के साथ पहुंचे। सभी ने बारी-बारी से पुल की सारी स्थिति का जायजा लिया। साथ ही नदी के नीचे उतर कर सारे पाया की स्थिति को भी देखा। वहीं जिला प्रशासन ने भारी वाहन रोकने के लिए दंडाधिकारी प्रतिनियुक्त कर दिया है।
औद्योगिक इकाइयों पर पड़ेगा असर
बोकारो-धनबादकी लाइफ लाइन माने जाने वाले तेलमोच्चो पुल के क्रेक होने से एनएच 32 से होकर गुजरने वाले भारी वाहनों की पाबंदी के बाद माल की ढुलाई में इलेक्ट्रो स्टील, बोकारो इस्पात जैसी इकाइयों को असर पड़ सकता है। अतिरिक्त समय दूरी तय करनी पड़ेगी।
विधायक विरंची नारायण ने विधानसभा में उठाया था मामला
क्षतिग्रस्ततेलमोच्चो पुल का मामला विधायक विरंची नारायण ने 18 मार्च 2015 को विधानसभा में उठाया था। इसमें जवाब मिला था कि पुल काफी पुराना है तथा इसमें आवश्यक पुनर्स्थापना कार्य विचाराधीन है। विधायक ने सवाल में कहा था कि तेलमोच्चो पुल जर्जर होने के कारण कभी भी ध्वस्त हो सकता है और इससे बड़ी दुर्घटना के कारण जानमाल की भारी क्षति हो सकती है। इस पर जवाब मिला था कि इस पुल से वाहनों का आवागमन हो रहा है। पुल के ध्वस्त होने की संभावना नहीं है। साथ ही पुल की ऊपरी सतह को दुरूस्त करने हेतु भारत सरकार द्वारा स्वीकृत काम की निविदा की कार्रवाई प्रक्रियाधीन है।
पुल की फोटो वायरल होने पर लोग परेशान
बोकारो।रविवार की रात को सोशल मीडिया पर पुल का फोटो वायरल हुई थी। इसके बाद महुदा थाना प्रभारी जय गोविंद नाथ मुंडा ने इस बाबत अपने वरीय अधिकारियों को अवगत करा दिया। वरीय अधिकारियों ने भी इस मामले को गंभीरता से लिया और रात में ही थाना प्रभारी को बैरियर लगाकर भारी वाहनों के प्रवेश को रोक दिया। हालांकि इस दौरान दोपहिया चार पहिया छोटी वाहनों को एक तरफ से जाने की इजाजत दी गई। जिस स्थान पर पुल अधिक जर्जर है वहां दोनों तरफ बैरियर लगा दिया गया है। ताकि काेई भी वाहन उस तरफ जा सके।
पुल में इसी जगह आई है दरार।
पुल में दरार आने की जानकारी मिलने के बाद मौके पर पहुंचे बोकारो के डीसी राय महिमापत रे और अन्य अधिकारी।
वाहनों की लगी लंबी कतार
पुलमें आए दरार के बाद भारी वाहनों के गुजरने पर रोक लगा दी गई है। इससे इस पथ पर वाहनों की लंबी कतार लग गई। एनएच 32 का पुल क्षतिग्रस्त होने की खबर अचानक मिलने एवं रूट में परिवर्तन किए जाने का निर्देश मिलने तक सभी जाम में फंसे रहे।
दैनिक भास्कर ने पहले ही कर दिया था आगाह
दैनिकभास्कर ने आठ मई 2016 को तेलमच्चो पुल में दरार की बात को उठाया था और जिला प्रशासन एनएचएआई को आगाह किया था। इसके बाद भी प्रशासन ने इस ओर ध्यान नहीं दिया। जिला प्रशासन को आगाह किया गया था कि राष्ट्रीय उच्च पथ संख्या 32 पर तेलमोच्चो में धनबाद और चास के बीच दामोदर नदी पर बने पुल के अनुरक्षण को ले विभागीय अधिकारी संजीदा नहीं हैं। धनबाद-चास को जोड़ने वाला यह पुल एकदम जर्जर अवस्था में है। अनुरक्षण नहीं होने से पुल की दशा दिन दिन खराब होती जा रही है। इतना ही नहीं पुल में लगे स्प्रिंग भी जर्जर हो गए हैं। यही हाल रहा तो पुल एक दिन ध्वस्त हो जाएगा। पुल का निर्माण लगभग तीन दशक पहले हुआ था।
एनएचएआई को दिया है जांच का जिम्मा
इससंबंध में बोकारो डीसी राय महिमापत रे ने कहा कि पुल क्षतिग्रस्त हो गई है। इसकी जानकारी मिली है। तत्काल भारी वाहनों के गुजरने पर पाबंदी रहेगी, इसके लिए बैरियर लगा दी गई है। भारी वाहनों को चंद्रपुरा एवं चंदनकियारी होकर जाना पड़ेगा। उन्होंने बताया कि तेलमोचो पुल आधा धनबाद और आधा बोकारो क्षेत्र में पड़ता है। पुल की स्थिति की जांच का जिम्मा एनएचएआई की टीम को दी गई है। कोशिश की जा रही है कि क्षतिग्रस्त पुल की मरम्मत अविलंब हो ताकि यातायात व्यवस्था सामान्य हो सके।
फुसरो होकर जाएंगे रांची के वाहन
पुलक्रेक के बाद जिला प्रशासन ने ट्रैफिक व्यवस्था को दुरूस्त करते हुए रांची से धनबाद जाने वाली वाहनों को जरीडीह के रास्ते फुसरो-चंद्रपुरा होकर धनबाद भेजा जाएगा। वहीं पुरूलिया से आने वाली वाहनों को चास के जोधाडीह मोड़ होकर चंदनकियारी के रास्ते मोहलबनी पुल से धनबाद भेजा जाएगा। वहीं धनबाद पुलिस ने भी ट्रैफिक व्यवस्था को दुरूस्त करते हुए रूट में बदलाव किया है। महेश कुमार सिंह, चास, एसडीपीओ।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva